

Konkurentsiamet

Maksejõuetuse teenistus

 22.04.2024

Tsiviilasi 2-24-3108

**Ettepanek**

Harju Maakohtu menetluses on Lohusalu Restoran OÜ avaldus pankroti väljakuulutamiseks. Kohus nimetas Mark Uska ajutiseks pankrotihalduriks.

Ajutise pankrotihalduri aruande kohaselt kuuluvad võlgnikule väheväärtuslikud või realiseerimisväärtuseta vallasasjas ja formaalselt ka üürilepingust tulenev tagatisraha tagastamise nõue, kuid ilmselt ei laekuks nende arvelt pankrotimenetlusse raha. Kohustuste suuruseks on vähemalt 88 494,12 eurot. Ajutise halduri hinnangul võib võlgnikul olla nõudeid võlgniku endise juhatuse liikme ja tänase likvideerija suhtes.

Haldur peab tõenäoliseks, et võlgnikule kuulub/kuulus veel hinnalisi vallasasju, mille võlgniku juhatuse liige viis enne ruumide vabastamist ja pankrotiavalduse esitamist ruumidest ära ning realiseeris ja/või võttis need kasutusele teistes temale kuuluvates ettevõtetes. Üürileandja esindaja teatas haldurile telefoni teel, et võlgnik vahetas üürileandja nõusolekuta välja osad köögiseadmed ning viis need enne ruumide valduse tagastamist sealt ära. Haldur palus võlgniku likvideerijal nende asjade kohta teavet anda, kuid võlgniku juhatuse liige keeldus vastamisest. Haldur leiab, et võlgniku likvideerija võib olla toime pannud KarSi §-s 385 sätestatud kuriteo.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 22.05.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerli Spelman

Kohtujurist